CELEX: 32010D1231(01)
Language: da
Date: 2010-12-22 00:00:00
Title: Kommissionens afgørelse af 22. december 2010 om ændring af Kommissionens afgørelse af 2009/964/EU om vedtagelse af arbejdsprogrammet for 2010 til gennemførelse af andet EF-handlingsprogram for sundhed (2008-2013), om udvælgelse, tildeling og andre kriterier for finansielle bidrag til programmets aktioner og om Fællesskabets betalinger til WHO-rammekonventionen om bekæmpelse af tobaksrygning

31.12.2010   
            
            
               DA
            
            
               Den Europæiske Unions Tidende
            
            
               C 358/23
            
         KOMMISSIONENS AFGØRELSE
   af 22. december 2010
   om ændring af Kommissionens afgørelse af 2009/964/EU om vedtagelse af arbejdsprogrammet for 2010 til gennemførelse af andet EF-handlingsprogram for sundhed (2008-2013), om udvælgelse, tildeling og andre kriterier for finansielle bidrag til programmets aktioner og om Fællesskabets betalinger til WHO-rammekonventionen om bekæmpelse af tobaksrygning
   2010/C 358/04
   EUROPA-KOMMISSIONEN HAR —
   under henvisning til traktaten om Den Europæiske Union og traktaten om Den Europæiske Unions funktionsmåde,
   under henvisning til Europa-Parlamentets og Rådets afgørelse nr. 1350/2007/EF af 23. oktober 2007 om oprettelse af andet EF-handlingsprogram for sundhed (2008-2013) (1), særlig artikel 8, stk. 1,
   under henvisning til Kommissionens afgørelse 2004/858/EF af 15. december 2004 om oprettelse af et forvaltningsorgan benævnt »Forvaltningsorganet for Folkesundhedsprogrammet« til forvaltning af Fællesskabets indsats inden for folkesundhed i medfør af Rådets forordning (EF) nr. 58/2003 (2), særlig artikel 6, og
   ud fra følgende betragtninger:
   
               (1)
            
            
               Kommissionens afgørelse 2009/964/EU (3) blev vedtaget af den 18. december 2009.
            
         
               (2)
            
            
               En række oprindeligt planlagte udbud gav ikke noget resultat og vil ikke blive gennemført i 2010. En del af det budget, der oprindeligt var afsat til udbud, overføres nu til andre aktioner.
            
         
               (3)
            
            
               De to formandskabskonferencer, som samfinansieres over arbejdsprogrammet for 2010, afholdes i henholdsvis andet halvår 2010 og første halvår 2011.
            
         
               (4)
            
            
               En aftale om direkte tilskud med internationale organisationer, som oprindeligt indgik i arbejdsprogrammet for 2010, vil ikke blive indgået, og de anslåede beløb til andre reduceres. En del af det budget, der oprindeligt var afsat til aftaler om direkte tilskud med internationale organisationer, overføres nu til andre aktioner.
            
         
               (5)
            
            
               En udbudsaktion gennem en administrativ aftale med det fælles forskningscenter under finansieringsmekanismen »Andre aktiviteter« gennemføres ikke. En del af det budget, der oprindeligt var afsat til administrative aftaler med det fælles forskningscenter under den pågældende finansieringsmekanisme, overføres nu til andre aktioner.
            
         
               (6)
            
            
               Budgetfordelingen til de forskellige finansieringsmekanismer i punkt 2 i bilag I til Kommissionens afgørelse 2009/964/EU skal ændres, således at et større antal fælles aktioner og projekter kan modtage tilskud.
            
         
               (7)
            
            
               Ændringerne i det budget, der oprindeligt var afsat til de forskellige finansieringsmekanismer, overstiger de 20 %, der er anført i artikel 1, stk. 2, i Kommissionens afgørelse 2009/964/EU, og udgør derfor en væsentlig ændring af den finansieringsafgørelse, der allerede er vedtaget, hvilket nødvendiggør en ændring.
            
         
               (8)
            
            
               Kommissionens afgørelse 2009/964/EU bør derfor ændres i overensstemmelse hermed.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 10 i afgørelse nr. 1350/2007/EF —
            
         BESTEMT FØLGENDE:
   Eneste artikel
   I bilag I til beslutning 2009/964/EU foretages følgende ændringer:
   
               1)
            
            
               I punkt 2.1: Indkaldelse af forslag til projekter affattes første afsnit, andet punktum, således:
               »Det samlede vejledende beløb til indkaldelsen af forslag anslås til 16 300 000 EUR (ca. 34,7 % af driftsbudgettet).«
            
         
               2)
            
            
               I punkt 2.2: Udbud affattes andet afsnit, første punktum, således:
               »Det samlede vejledende beløb til udbud anslås til 7 864 640 EUR (ca. 16,7 % af driftsbudgettet).«
            
         
               3)
            
            
               I punkt 2.3. Fælles aktioner affattes første afsnit, andet punktum, således:
               »Det samlede vejledende beløb til indkaldelsen af forslag til fælles aktioner anslås til 16 000 000 EUR (ca. 34,1 % af driftsbudgettet).«
            
         
               4)
            
            
               I punkt 2.5. Konferencer vedrørende folkesundhed og risikovurdering affattes første afsnit, andet punktum, således:
               »Det samlede vejledende beløb til indkaldelsen af forslag til konferencer anslås til 850 000 EUR (ca. 1,8 % af driftsbudgettet): 200 000 EUR til konferencer, der arrangeres af EU-formandskabet, og 650 000 EUR til andre konferencer.«
            
         
               5)
            
            
               Punkt 2.5.1. Konferencer, der arrangeres af EU-formandskabet affattes således:
               
                           a)
                        
                        
                           Første afsnit affattes således:
                           »Der er to konferencer arrangeret af formandskabet for Den Europæiske Union, en for hvert formandskab (andet halvår 2010 og første halvår 2011), som er berettiget til samfinansiering fra Den Europæiske Unions side med op til 100 000 EUR hver til Unionens højeste samfinansieringssats på 50 % af de samlede støtteberettigede omkostninger.«
                        
                     
                           b)
                        
                        
                           Femte afsnit affattes således:
                           »De to formandskabskonferencer, som samfinansieres over arbejdsprogrammet for 2010, er: en formandskabskonference om kroniske sygdomme, som arrangeres i oktober 2010 under det belgiske formandskab, og en formandskabskonference om forebyggende indsats, som arrangeres i maj 2011 under det ungarske formandskab.«
                        
                     
         
               6)
            
            
               I punkt 2.6. Samarbejde med internationale organisationer affattes første afsnit, andet punktum, således:
               »Det samlede vejledende beløb anslås til 2 600 000 EUR (ca. 5,5 % af driftsbudgettet).«
            
         
               7)
            
            
               I punkt 2.8. Andre aktiviteter affattes andet afsnit, fjerde punktum, således:
               »Et samlet vejledende beløb på 1 100 000 EUR (ca. 2,3 % af driftsbudgettet) vil blive afsat til dette formål.«
            
         
               8)
            
            
               Punkt 3.2.1.1 Udvikling af forebyggelse af og kontrol med eksisterende eller nye overførbare sygdomme affattes således:
               
                           a)
                        
                        
                           Det første afsnit udgår.
                        
                     
                           b)
                        
                        
                           Følgende tredje led udgår:
                           
                                       »—
                                    
                                    
                                       Udvikling og gennemførelse af en undersøgelse samt analyse af resultaterne med henblik på at få kendskab til håndteringen af tuberkulose og sundhedsydelserne i de enkelte medlemsstaters sundhedsvæsner. Formålet med undersøgelsen er at muliggøre udarbejdelsen af en beskrivende analyse af de forskellige modeller på baggrund af programresultaterne. En detaljeret beskrivelse af sundhedsydelsesmodellerne på tuberkuloseområdet vil muliggøre en mere effektiv tilgang til vurdering af medlemsstaternes ressourceallokering og engagement i kontrol med tuberkulose.
                                       (Udbud)«
                                    
                                 
                     
         
               9)
            
            
               Punkt 3.2.1.2 Forbedring af beredskabet og indsatsen over for sundhedskriser, herunder klimaforandringer, spørgsmål vedrørende pandemisk influenza og mellemregionalt samarbejde affattes således:
               
                           a)
                        
                        
                           Følgende første led udgår:
                           
                                       »—
                                    
                                    
                                       De planlagte aktiviteter omfatter: udpegning og udveksling af bedste praksis, udarbejdelse af dokumenter, uddannelse, aktiviteter vedrørende medierne og kommunikation med offentligheden og fagfolk, udvikling af modelordninger og teknikker til planlægning i forbindelse med nødsituationer på sundhedsområdet, retningslinjer for krisestyring, uddannelse af personale og støttepersonale til at håndtere uventede situationer, uddannelsesprogrammer (uddannelsens form, mål og indhold), udbredelse af kendskabet til centrale aktioner, der er blevet udpeget inden for rammerne af Udvalget for Sundhedssikkerheds program og initiativet vedrørende sundhedssikkerheden i verden (GHSI) og evaluering af de logistiske aspekter af håndtering af krisesituationer, herunder opretholdelse af samfundets centrale funktioner og hensyntagen til begivenhedernes internationale dimension.
                                       (Udbud)«
                                    
                                 
                     
                           b)
                        
                        
                           Følgende femte led udgår:
                           
                                       »—
                                    
                                    
                                       Undersøgelse af medlemsstaternes gældende lovgivning om indsamling af personoplysninger, navnlig under en folkesundhedskrise. Målet er at behandle spørgsmålet om beskyttelse af personoplysninger under sådanne forhold. Resultaterne bør bidrage til at forbedre koordineringen af kontaktsporingsaktiviteter med henblik på at inddæmme en sygdom.
                                       (Udbud)«
                                    
                                 
                     
         
               10)
            
            
               Punkt 3.2.1.3 Forbedring af den nuværende reaktionskapacitet over for trusler fra biologiske, kemiske og radiologiske agenser samt nye miljørelaterede sygdomme affattes således:
               
                           a)
                        
                        
                           Følgende første led udgår:
                           
                                       »—
                                    
                                    
                                       Undersøgelse og vurdering af »nationale referencelaboratorier« for kemikalier og radioaktive stoffer samt en workshop om udveksling af kompetence og kapacitet. Målet med undersøgelsen er at undersøge og redegøre for berettigelsen af en ordning for EU-referencelaboratorier, at give en analytisk oversigt over den nuværende situation med hensyn til referencelaboratorier i de forskellige medlemsstater og at foretage en detaljeret undersøgelse af den relevante dokumentation vedrørende potentielle fordele og ulemper ved at skabe et EU-referencenetværk. Den bør behandle mindstekravene til etablering af en ordning for EU-referencelaboratorier, herunder centrale elementer for udviklingen af ordningen, og nationalt og internationalt samarbejde som forudsætning for effektive foranstaltninger i forbindelse med undersøgelser af udbrud og indsatser over for disse.
                                       (Udbud)«
                                    
                                 
                     
                           b)
                        
                        
                           Følgende fjerde led udgår:
                           
                                       »—
                                    
                                    
                                       Støtte til Udvalget for Sundhedssikkerheds prioriteringer for 2010, herunder aktiviteter, der gennemføres af (arbejds)grupper under Udvalget for Sundhedssikkerhed.
                                       (Udbud)«
                                    
                                 
                     
         
               11)
            
            
               I punkt 3.2.2.1. Udvikling af forebyggelse inden for patientsikkerhed udgår følgende første led:
               
                           »—
                        
                        
                           Konference om udveksling af bedste praksis og redskaber på området patientsikkerhed. Målet er at forelægge de første resultater af de aktiviteter og redskaber, der er blevet udviklet under indkaldelsen af forslag til projekter under andet sundhedsprogram (2009), og at fastlægge en strategi for formidling og brug. Konferencen vil samle folkesundhedsmyndigheder, sundhedspersonale, industrien og eksperter i risikovurdering. Resultaterne af konferencen bør også gøre det muligt at skabe sammenhæng mellem fastlæggelse af politikker for patientsikkerhed på nationalt og europæisk plan og i sundhedssektoren og forbedring af udvekslingen af erfaringer og uddannelsesplanerne for sundhedspersonale, navnlig i grænseregioner.
                           (Udbud)«
                        
                     
         
               12)
            
            
               Punkt 3.2.2.2. (Videnskabelig rådgivning og risikovurdering) affattes således:
               
                           a)
                        
                        
                           Følgende tredje led udgår:
                           
                                       »—
                                    
                                    
                                       Dialog om risikovurdering på grundlag af en fremtidsanalyse af nanoteknologier. Målet er at udpege og drøfte de spørgsmål vedrørende risikovurdering, som bliver relevante med indførelsen af anden og tredje generation af nanoteknologierne.
                                       (Administrativ aftale med det fælles forskningscenter)«
                                    
                                 
                     
                           b)
                        
                        
                           Følgende ottende led udgår:
                           
                                       »—
                                    
                                    
                                       Samarbejde om risikovurdering gennem workshopper om specifikke eller generelle emner, der vedrører risikovurdering og det arbejde, som Kommissionens videnskabelige komitéer, der ikke beskæftiger sig med fødevarer, udfører for at muliggøre og fremme dialog mellem eksperter.
                                       (Udbud)«
                                    
                                 
                     
                           c)
                        
                        
                           Følgende ellevte led udgår:
                           
                                       »—
                                    
                                    
                                       Risikokommunikation gennem udvikling af en professionel kommunikationsstrategi, f.eks. gennem tilrettelæggelse af en lille workshop med journalister, der beskæftiger sig med videnskabelige forhold.
                                       (Udbud)«
                                    
                                 
                     
                           d)
                        
                        
                           Følgende tolvte led udgår:
                           
                                       »—
                                    
                                    
                                       Vurdering af eksisterende ressourcer og behov. Målet er at sikre, at de videnskabelige komitéer kan udføre et arbejde, der er præget af høj kvalitet (sammenlignende analyse af EU-agenturer med en sammenlignelig rolle).
                                       (Udbud)«
                                    
                                 
                     
         
               13)
            
            
               Punkt 3.3.1.1 Integration af sundhedsaspektet i alle politikker udgår.
            
         
               14)
            
            
               Punkt 3.3.2.4 Seksuel sundhed og hiv-aids affattes således:
               
                           a)
                        
                        
                           Følgende første led udgår:
                           
                                       »—
                                    
                                    
                                       En undersøgelse af unges (12-17-åriges) viden om seksuel og reproduktiv sundhed, som dækker alle medlemsstater. Målet er at forbedre den viden, som danner grundlag for drøftelser om passende foranstaltninger vedrørende unges seksuelle sundhed på europæisk plan.
                                       (Udbud)«
                                    
                                 
                     
                           b)
                        
                        
                           Følgende tredje led udgår:
                           
                                       »—
                                    
                                    
                                       Indkredsning af metoder, som markedsføringseksperter anvender for at nå ud til de unge, og vurdering af, hvorvidt disse metoder kan anvendes til at oplyse unge om seksuel sundhed. Målet er at støtte og fremme drøftelserne om seksuel sundhed på EU-plan for at videreudvikle EU-politikken.
                                       (Udbud)«
                                    
                                 
                     
         
               15)
            
            
               I punkt 3.3.2.6. Forebyggelse af afhængighed udgår følgende ottende led:
               
                           »—
                        
                        
                           Støtte til Kommissionens udarbejdelse af en situationsrapport vedrørende Rådets henstilling af 18. juni 2003. Denne aktion er omhandlet i EU's narkotikahandlingsplan (2009-2012) (aktion 23). Målet er at vurdere skadesbegrænsningens dækningsforbedring på grundlag af den første rapport, som blev vedtaget i 2007, gennem fuld udnyttelse af tiltag, hvis effektivitet er dokumenteret, og som gennemføres inden for rammerne af tilbud til indsatte og reintegrationstilbud til personer, der er blevet løsladt fra fængsel. Dette vil sætte Kommissionen i stand til sammen med medlemsstaterne at overveje, om det er nødvendigt med yderligere henstillinger.
                           (Udbud)«
                        
                     
         
               16)
            
            
               I punkt 3.3.2.7. Forebyggelse af store og kroniske sygdomme samt sjældne sygdomme udgår følgende andet led:
               
                           »—
                        
                        
                           Teknisk, videnskabelig og administrativ støtte til det europæiske partnerskab om en indsats mod kræft. I meddelelsen om europæisk partnerskab om en indsats mod kræft peges der på specifikke aktioner på fire områder: forebyggelse og sundhedsfremme, sundhedspleje, kræftforskning samt information og data. Partnerskabet vil udpege yderligere aktioner, som skal gennemføres for at nå målene i meddelelsen og overordnet set at nedbringe forekomsten af sygdommen i EU. Målet med denne kontrakt er at give det europæiske partnerskab teknisk støtte og rådgivning.
                           (Udbud)«
                        
                     
         
               17)
            
            
               I punkt 3.4.1. Udveksling af viden og bedste praksis udgår følgende andet led:
               
                           »—
                        
                        
                           Politiske dialoger om centrale grundlæggende værdier og definition og håndhævelse af patientrettigheder i hele Europa. Målet er sammen med medlemsstaterne og de berørte parter på EU-plan at vurdere, hvordan patientrettighederne kan udvikles og håndhæves. Dialogerne vil blive anvendt i forbindelse med drøftelserne om relaterede, nuværende eller kommende kommissionsinitiativer.
                           Disse politiske dialoger skal have deltagelse af en bred vifte af aktører på det sundhedspolitiske område og give værdifulde resultater, som kan anvendes i det fremtidige arbejde på EU-plan. Det europæiske observatorium for sundhedssystemer og -politikker har den nødvendige ekspertise, de nødvendige menneskelige ressourcer og relevante kontakter til at dække det planlagte emneområde, til at samle målgruppen og til at levere de ønskede resultater.
                           (Aftaler om direkte tilskud med det europæiske observatorium for sundhedssystemer og -politikker)«
                        
                     
         
      Udfærdiget i Bruxelles, den 22. december 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EUT L 301 af 20.11.2007, s. 3.
   
      (2)  EUT L 369 af 16.12.2004, s. 73.
   
      (3)  EUT L 340 af 22.12.2009, s. 1.